
[](http://www.teilar.gr/)

**Χρημοτοοικονομική Λογιστική**

**Ενότητα 11:** Λογιστική των Εξόδων

Παπαγεωργίου Γεώργιος, Έκτακτος Καθηγητής

Σχολή Τεχνολογικών Εφαρμογών

Τμήμα Λογιστικής και Χρηματοοικονομικής

**Χρηματοδότηση**

* Το παρόν εκπαιδευτικό υλικό έχει αναπτυχθεί στο πλαίσιο του εκπαιδευτικού έργου του διδάσκοντα.
* Το έργο «**Ανοικτά Ακαδημαϊκά Μαθήματα στο Τ.Ε.Ι. Θεσσαλίας**» έχει χρηματοδοτήσει μόνο την αναδιαμόρφωση του εκπαιδευτικού υλικού.
* Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.

[](http://www.edulll.gr/)

**Περιεχόμενα**

[Η ΛΟΓΙΣΤΙΚΗ ΤΩΝ ΕΞΟΔΩΝ 5](#_Toc426570184)

[Περιγραφή ομάδας 6 Ε.ΓΛ.Σ. 5](#_Toc426570185)

[Λογαριασμός 60 «Αμοιβές και έξοδα προσωπικού» 6](#_Toc426570186)

[Λογαριασμός 61 «*Αμοιβές και έξοδα τρίτων*» 10](#_Toc426570187)

[Λογαριασμός 62 «Παροχές τρίτων» 12](#_Toc426570188)

[Λογαριασμός 63 «Φόροι - Τέλη» 16](#_Toc426570189)

[Λογαριασμός 64 «Διάφορα έξοδα» 17](#_Toc426570190)

[Λογαριασμός 65 «Τόκοι και συναφή έξοδα» 22](#_Toc426570191)

[Λογαριασμός 66 «Αποσβέσεις πάγιων στοιχείων ενσωματωμένες στο λειτουργικό κόστος» 24](#_Toc426570192)

[Λογαριασμός 68 «Προβλέψεις εκμεταλλεύσεως» 26](#_Toc426570193)

[Τέλος Ενότητας 26](#_Toc426570194)

[Σημειώματα 27](#_Toc426570195)

# 

# Η ΛΟΓΙΣΤΙΚΗ ΤΩΝ ΕΞΟΔΩΝ

# Περιγραφή ομάδας 6 Ε.ΓΛ.Σ.

Τα έξοδα που αναφέρονται στην ομαλή εκμετάλλευση της χρήσης, καθώς και οι επιβαρύνσεις για τη διενέργεια αποσβέσεων και προβλέψεων που ενσωματώνονται στο λειτουργικό κόστος, παρακολουθούνται στην ομάδα **6** του Ε.Γ.Λ.Σ. Στην ομάδα **6** απαγορεύεται να καταχωρούνται ζημιές και προβλέψεις που δεν σχετίζονται άμεσα με την εκμετάλλευση, πρόστιμα και προσαυξήσεις, τεκμαρτά έξοδα (π.χ. τόκοι ιδίων κεφαλαίων, αμοιβή επιχειρηματία, αυτασφάλιστρα κλπ).

Όταν κάποιο έξοδο έχει χαρακτηρισθεί και καταχωρηθεί λανθασμένα σε άλλο λογαριασμό αντί του ορθού λογαριασμού εξόδων, τότε επιτρέπεται μέχρι το τέλος της χρήσης να επανακαταχωρηθεί (αντιλογιστεί) με διορθωτική εγγραφή σε κάποιο από τα τηρούμενα ημερολόγια (αλλά όχι στο ημερολόγιο ταμείου).

Στο τέλος της χρήσης, διενεργούνται οι εγγραφές τακτοποίησης, οι οποίες μεταξύ άλλων περιλαμβάνουν τις εγγραφές των προπληρωμένων εξόδων, των οφειλόμενων εξόδων κλπ, με τη βοήθεια των μεταβατικών λογαριασμών **Λ.56** και **Λ.36**. Στη συνέχεια, οι λογαριασμοί της ομάδας 6 μεταφέρονται, εγγράφοντας στην πίστωσή τους το υπόλοιπό τους, στον **Λ.80.00** «***Λογαριασμός Γενικής Εκμετάλλευσης***». Επομένως στο τέλος της κάθε χρήσης οι λογαριασμοί της ομάδας 6, εμφαίνονται εξισωμένοι (μηδενισμένοι).

Στη ειδική περίπτωση, κατά την οποία η οικονομική μονάδα προσδιορίζει βραχύχρονα αποτελέσματα είναι δυνατόν να χρησιμοποιούνται οι ενδιάμεσοι λογαριασμοί π.χ. Λ.60.99, Λ.61.99, Λ.62.99 κ.ο.κ.

Στη συνέχεια παρουσιάζονται οι βασικοί πρωτοβάθμιοι και δευτεροβάθμιοι λογαριασμοί των εξόδων.

# Λογαριασμός 60 «Αμοιβές και έξοδα προσωπικού»

Στο λογαριασμό **Λ.60** καταχωρούνται όλα τα έξοδα της οικονομικής μονάδας που προκύπτουν από την απασχόληση προσωπικού της, το οποίο συνδέεται με αυτή με σύμβαση μισθώσεως εργασίας.

Στους λογαριασμούς **Λ.60.00** «***αμοιβές έμμισθου προσωπικού***» και **Λ.60.01** «***αμοιβές ημερομίσθιου προσωπικού***» καταχωρούνται οι κάθε είδους αμοιβές τους έμμισθου και ημερομίσθιου προσωπικού, αντίστοιχα. Οι λογαριασμοί αυτοί, στην περίπτωση που η μισθοδοτική κατάσταση λογιστικοποιείται με συμψηφιστική εγγραφή, χρεώνονται, με βάση μισθοδοτικές καταστάσεις ή ατομικές εκκαθαρίσεις, με τις ονομαστικές (μικτές) αποδοχές του προσωπικού, με πίστωση:

**-** των λογαριασμών Λ.33.00, Λ.33.01 και Λ.33.02, με τα ποσά που ενδεχόμενα παρακρατούνται για την εξόφληση προκαταβολών, χρηματικών διευκολύνσεων και δανείων.  
  **-** των οικείων υπολογαριασμών των λογαριασμών Λ.54 και Λ.55, με τα ποσά που παρακρατούνται από τις αποδοχές του προσωπικού για φόρους, χαρτόσημο και εισφορές υπέρ των ασφαλιστικών οργανισμών.

**-** του λογαριασμού Λ.53.00, με τα καθαρά ποσά που καταβάλλονται στο προσωπικό με χρέωση του λογαριασμού αυτού.

 Στην περίπτωση που η μισθοδοτική κατάσταση λογιστικοποιείται ταμιακά, ο λογαριασμός Λ.53.00 δε χρησιμοποιείται.

 Στο λογαριασμό Λ.60.00 καταχωρούνται και οι αποδοχές που καταβάλλονται σε διευθυντές, γενικούς διευθυντές και μέλη του διοικητικού συμβουλίου ανώνυμων εταιρειών, για υπηρεσίες που παρέχουν στην οικονομική μονάδα με βάση σύμβαση μισθώσεως εργασίας, όπως για το λοιπό έμμισθο προσωπικό.

 Σε περίπτωση που η οικονομική μονάδα αδυνατεί ή δε θέλει να παρακολουθεί χωριστά τα οικογενειακά επιδόματα και τις αμοιβές μαθητευομένων στους προαιρετικούς τριτοβάθμιους λογαριασμούς Λ.60.00.01, Λ.60.00.12, Λ.60.01.01 και Λ.60.01.12, έχει τη δυνατότητα να παρακολουθεί τις κατηγορίες αυτές αμοιβών προσωπικού, μαζί με τις τακτικές αποδοχές, στους λογαριασμούς Λ.60.00.00 και Λ.60.01.00, κατά περίπτωση.

 Στο λογαριασμό **Λ.60.02** «***παρεπόμενες παροχές και έξοδα προσωπικού***» καταχωρούνται τα ποσά που αντιπροσωπεύουν, εκτός από τις αμοιβές και εργοδοτικές εισφορές, λοιπές παροχές και έξοδα που πραγματοποιούνται για το προσωπικό της οικονομικής μονάδας. Στις περιπτώσεις εκείνες που η οικονομική μονάδα κρίνει σκόπιμο να παρακολουθεί τα διάφορα είδη που προορίζονται για το προσωπικό της (π.χ. είδη ενδύσεως ή φάρμακα) σε λογαριασμούς αποθεμάτων, κατά την αγορά των ειδών αυτών χρεώνονται οι οικείοι υπολογαριασμοί του λογαριασμού **Λ.25** «***αναλώσιμα υλικά***».

 Τα ποσά που ενδεχόμενα εισπράττονται από το προσωπικό ή λογίζονται σε βάρος του για συμμετοχή στα παραπάνω έξοδα, φέρονται σε πίστωση του λογαριασμού **Λ.75.01** «***έσοδα από παροχή υπηρεσιών στο προσωπικό***».

 Στους λογαριασμούς **Λ.60.03** «***εργοδοτικές εισφορές και επιβαρύνσεις έμμισθου προσωπικού***» και **Λ.60.04** «***εργοδοτικές εισφορές και επιβαρύνσεις ημερομίσθιου προσωπικού***» καταχωρούνται τα ποσά των εργοδοτικών εισφορών και λοιπών επιβαρύνσεων (χαρτόσημο, φόρος α.ν. 843/48) που αναλογούν στις αποδοχές που καταβάλλονται στο έμμισθο (**Λ.60.03**) και ημερομίσθιο (**Λ.60.04**) προσωπικό της οικονομικής μονάδας, με αντίστοιχη πίστωση των οικείων υπολογαριασμών των λογαριασμών **Λ.54 «*Υποχρεώσεις από φόρους – τέλη*»** και **Λ.55 *«Ασφαλιστικοί οργανισμοί»***.

 Τα ποσά προστίμων και προσαυξήσεων που ενδεχόμενα επιβάλλονται στις εισφορές, π.χ. λόγω καθυστερημένης καταβολής τους, καταχωρούνται, αν αφορούν τη χρήση στο λογαριασμό **Λ.81.00** «***έκτακτα και ανόργανα έξοδα***», αν όμως αφορούν προηγούμενες χρήσεις, έστω και αν βεβαιώνονται μέσα στη χρήση, στο λογαριασμό **Λ.82.00** «***έξοδα προηγούμενων χρήσεων***».

 Στο λογαριασμό **Λ.60.05** «***αποζημιώσεις απολύσεως ή εξόδου από την υπηρεσία***» καταχωρούνται οι αποζημιώσεις που καταβάλλονται από την οικονομική μονάδα στο προσωπικό που αποχωρεί από την υπηρεσία, είτε λόγω καταγγελίας της συμβάσεως εργασίας, είτε λόγω συμπληρώσεως του χρόνου συνταξιοδοτήσεως, ανεξάρτητα από το αν έχει προηγηθεί ο σχηματισμός σχετικής προβλέψεως (λογ. **Λ.44.00**).

 Στην περίπτωση που η οικονομική μονάδα κάνει χρήση της δυνητικής ευχέρειας της περίπτ. 5-β της παρ. 2.2.405[IX.[[1]](#footnote-1)] του Ε.Γ.Λ.Σ., εφαρμόζονται οι διατάξεις του δεύτερου εδαφίου της περιπτώσεως αυτής (5-β).

**Άσκηση Ε.1.** (Μισθοδοτικές καταστάσεις)

Έστω η παρακάτω μισθοδοτική κατάσταση που αφορά την περίοδο 1/4ου–30/4ου/201Χ.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Ονομα  τεπώ  νυμο | Ειδικό-  τητα | Μέρες  Εργα-σίας | Μι-σθός | Πρόσθ.  αμοιβές | Κρα-  τήσεις | ΦΜΥ | Σύνο-  λο | Εργοδ.  Εισφο-ρές | Καθα-  ρό ποσό | Προ-  κ/λή | Πληρω-τέο |
| **Έμμισθο προσωπικό** | | | | | | | | | | | |
| Βασι-λείου Β. | Υπάλ-  ληλος | 25 | 1.600 | 400 | 300 | 600 | 900 | 500 | 1.100 | 500 | 600 |
| Γεωρ-  γίου | Υπάλ-  ληλος | 25 | 1.300 | 200 | 225 | 300 | 525 | 375 | 975 | 300 | 675 |
| Σύνολα | | 50 | 2.900 | 600 | 525 | 900 | 1.425 | 875 | 2.075 | 800 | 1.275 |
| **Ημερομίσθιο προσωπικό** | | | | | | | | | | | |
| Άλφας  Α. | Τεχνί  της | 22 | 880 | 120 | 150 | 50 | 200 | 250 | 800 | 300 | 500 |
| Δέλτας  Δ. | Ανει-  δίκ. | 24 | 720 | 80 | 120 | 40 | 160 | 300 | 640 | 200 | 440 |
| Σύνολα | | 46 | 1.600 | 200 | 270 | 90 | 360 | 550 | 1.440 | 500 | 940 |
| **Γενικό σύνολο** | | **96** | **4.500** | **800** | **795** | **990** | **1.785** | **1.425** | **3.515** | **1.300** | **2.215** |

Ζητείται να γίνουν οι λογιστικές εγγραφές καταλογισμού των αποδοχών και της πληρωμής των ασφαλιστικών ταμείων

**Λύση**

1.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 60 | Αμοιβές προσωπικού | | | | | | |  |  |
| 60.00 | | | Αμοιβές έμμισθου προσωπικού | | | | |  |  |
| 60.00.00 | | | | Τακτικές αποδοχές | | | | 3.500 |  |
| 60.01 | | | Αμοιβές ημερομίσθιου προσωπικού | | | | |  |  |
| 60.00.01 | | | | Τακτικές αποδοχές | | | | 1.800 |  |
|  | | 54 | | | Υποχρεώσεις από φόρους – τέλη | | |  |  |
|  | | 54.03 | | | | Φόροι – τέλη αμοιβών προσωπικού | |  |  |
|  | | 54.03.00 | | | | | Φόρος μισθωτών μισθωτών υπηρεσιών |  | 990 |
|  | | 55 | | | Ασφαλιστικοί οργανισμοί | | |  |  |
|  | | 55.00 | | | | Ίδρυμα Κοινωνικών Ασφαλίσεων | |  |  |
|  | | 55.00.00 | | | | | Ίδρυμα Κοινωνικών Ασφαλίσεων |  | 795 |
|  | | 33 | | | Χρεώστες διάφοροι | | |  |  |
|  | | 33.00 | | | | Προκαταβολές προσωπικού | |  |  |
|  | | 33.00.00 | | | | | Προκαταβολές έμμισθου προσωπικού |  | 800 |
|  | | 33.00.01 | | | | | Προκαταβολές ημερομίσθιου προσωπικού |  | 500 |
|  | | 38 | | | Χρηματικά διαθέσιμα | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 2.215 |

*Εξόφληση μισθοδοσίας ως μισθοδοτική κατάσταση*

2.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 60 | Αμοιβές προσωπικού | | | | | | |  |  |
| 60.03 | | | Εργοδοτικές εισφορές και επιβαρύνσεις έμμισθου προσωπικού | | | | |  |  |
| 60.03.00 | | | | Εργοδοτικές εισφορές ΙΚΑ | | | | 875 |  |
| 60.04 | | | Εργοδοτικές εισφορές και επιβαρύνσεις ημερομίσθιου προσωπικού | | | | |  |  |
| 60.04.00 | | | | Εργοδοτικές εισφορές ΙΚΑ | | | | 550 |  |
|  | | 55 | | | Ασφαλιστικοί οργανισμοί | | |  |  |
|  | | 55.00 | | | | Ίδρυμα Κοινωνικών Ασφαλίσεων | |  |  |
|  | | 55.00.00 | | | | | Ίδρυμα Κοινωνικών Ασφαλίσεων |  | 1.425 |

*Εργοδοτικές εισφορές ως μισθοδοτική κατάσταση*

Απόδοση εισφορών στο ΙΚΑ

3.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 55 | Ασφαλιστικοί οργανισμοί | | | | | | |  |  |
| 55.00 | | | Ίδρυμα Κοινωνικών Ασφαλίσεων | | | | |  |  |
| 55.00.00 | | | | Ίδρυμα Κοινωνικών Ασφαλίσεων | | | | 2.220 |  |
|  | | 38 | | | Χρηματικά διαθέσιμα | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 2.220 |

*Καταβολή εισφορών στο ΙΚΑ*

Απόδοση Φ.Μ.Υ.

4.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 54 | Υποχρεώσεις από φόρους – τέλη | | | | | | |  |  |
| 54.03 | | | Φόροι τέλη αμοιβών προσωπικού | | | | |  |  |
| 54.03.00 | | | | Φόρος μισθωτών υπηρεσιών | | | | 990 |  |
|  | | 38 | | | Χρηματικά διαθέσιμα | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 990 |

*Καταβολή Φ.Μ.Υ*

# Λογαριασμός 61 «*Αμοιβές και έξοδα τρίτων*»

 Στους υπολογαριασμούς του **Λ.61** καταχωρούνται οι αμοιβές που λογίζονται από την οικονομική μονάδα για εργασίες τρίτων, οι οποίοι δεν συνδέονται με αυτή με σχέση εξαρτημένης εργασίας.

 Οι αμοιβές τρίτων που δεν περιλαμβάνονται στους υπολογαριασμούς **Λ.61.00**-**Λ.61.03** καταχωρούνται στο λογαριασμό **Λ.61.98** «***λοιπές αμοιβές τρίτων***». Στο λογαριασμό αυτό καταχωρούνται και τα ποσά που λογίζονται ή καταβάλλονται σε τρίτους κάθε χρόνο για την παραχώρηση της χρήσεως π.χ. σημάτων, μεθόδων παραγωγής ή διπλωμάτων ευρεσιτεχνίας. Αν τα ποσά αυτά προκαταβάλλονται για τη χρήση δικαιωμάτων και προνομίων για περισσότερα χρόνια, χρεώνονται οι οικείοι υπολογαριασμοί του λογαριασμού **Λ.16**, σύμφωνα με όσα καθορίζονται στην παρ. 2.2.110 του Ε.Γ.Λ.Σ. περί ασώματων ακινητοποιήσεων (βλέπε σημειώσεις περί ασώματων ακινητοποιήσεων).

**Σημείωση**: Εξυπακούεται ότι οι αμοιβές των τρίτων, των οποίων οι προσφερόμενες στην επιχείρηση υπηρεσίες αφορούν κατασκευή πάγιων στοιχείων (αρχιτεκτόνων, μηχανικών, μελετητών κ.λπ.), καταχωρούνται στους οικείους λογαριασμούς του παγίου και όχι στους υπολογαριασμούς του **Λ.61** (για διευκόλυνση καταρτίσεως της σχετικής φορολογικής δηλώσεως κ.λπ., δύνανται να καταχωρούνται στον **Λ.61** και αμέσως - με αντιλογιστική εγγραφή - να μεταφέρονται στο πάγιο).

 Όταν έξοδα των τρίτων δεν υπόκεινται σε παρακράτηση φόρου, αποχωρίζονται των αμοιβών και καταχωρούνται στον **Λ.64.98 *«Διάφορα έξοδα»***.

**Άσκηση Ε.2.** (αμοιβή διαχειριστή Ε.Π.Ε.)

Η Γ.Σ. της «ΒΗΤΑ» Ε.Π.Ε. με απόφασή της την 10η/12ου/201Χ–1 καθόρισε αμοιβές στον διαχειριστή Α.Α., που δεν είναι εταίρος €1.500,00 ανά μήνα για τη χρήση 201Χ. Ο ΑΑ είναι κατά κύριο επάγγελμα αγρότης και δεν ασφαλίζεται ως μισθωτός στην επιχείρηση, καθόσον είναι ήδη ασφαλισμένος στον ΟΓΑ. Οι αμοιβή του διαχειριστή εκκαθαρίζεται κάθε δίμηνο.

Ζητείται να γίνουν οι εγγραφές που αφορούν την αμοιβή του διαχειριστή π.χ. το πρώτο δίμηνο του 201Χ.

**Λύση**

Από το λογιστήριο της «ΒΗΤΑ» εκδίδεται μια (αθεώρητη) απόδειξη πληρωμής που περιλαμβάνει τα εξής στοιχεία:

|  |  |
| --- | --- |
| Αμοιβή διαχειριστή 1/1 – 28/02/201Χ | 3.000,00 |
| Φόρος 35% | 1.050,00 |
| Χαρτόσημο 3,6% | 108,00 |
| Καθαρό πληρωτέο ποσό | 1.842,00 |

Με το παραστατικό αυτό διενεργείται η παρακάτω εγγραφή:

1.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 61 | Αμοιβές και έξοδα τρίτων | | | | | | |  |  |
| 61.01 | | | Αμοιβές και έξοδα μη ελεύθερων επαγγελματιών υποκείμενες σε παρακράτηση φόρου | | | | |  |  |
| 61.01.00 | | | | Αμοιβές διαχειριστών μη εταίρων | | | | 3.000 |  |
|  | | 54 | | | Υποχρεώσεις από φόρους – τέλη | | |  |  |
|  | | 54.04 | | | | Φόροι τέλη αμοιβών τρίτων | |  |  |
|  | | 54.04.07 | | | | | Φόρος αμοιβών μη ελεύθερων επαγγελματιών |  | 1.050 |
|  | | 54.04.08 | | | | | Χαρτόσημο αμοιβών μη ελεύθερων επαγγελματιών |  | 108 |
|  | | 53 | | | Πιστωτές διάφοροι | | |  |  |
|  | | 53.00 | | | | Αποδοχές προσωπικού πληρωτέες | |  |  |
|  | | 53.00.00 | | | | | Αποδοχές προσωπικού πληρωτέες |  | 1.842 |

*Αμοιβή διαχειριστή ως απόδειξη Νο...*

2.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 53 | Πιστωτές διάφοροι | | | | | | |  |  |
| 53.00 | | | Αποδοχές προσωπικού πληρωτέες | | | | |  |  |
| 53.00.00 | | | | Αποδοχές προσωπικού πληρωτέες | | | | 1.842 |  |
|  | | 38 | | | Χρηματικά διαθέσιμα | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 1.842 |

*Πληρωμή αμοιβής διαχειριστή ως απόδειξη Νο...*

Με την πληρωμή του φόρου και του χαρτόσημου διενεργείται η εγγραφή:

3.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 54 | Υποχρεώσεις από φόρους – τέλη | | | | | | |  |  |
| 54.04 | | | Φόροι τέλη αμοιβών τρίτων | | | | |  |  |
| 54.04.07 | | | | Φόρος αμοιβών μη ελεύθερων επαγγελματιών | | | | 1.050 |  |
| 54.04.08 | | | | Χαρτόσημο αμοιβών μη ελεύθερων επαγγελματιών | | | | 108 |  |
|  | | 38 | | | Χρηματικά διαθέσιμα | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 1.158 |

*Πληρωμή φόρου στο Δημόσιο*

# Λογαριασμός 62 «Παροχές τρίτων»

 Στους υπολογαριασμούς του **Λ.62** καταχωρούνται:

(**1**) τα αντίτιμα των παροχών κοινής ωφελείας,

(**2**) τα ενοίκια μισθώσεως πάγιων στοιχείων, εκτός από εκείνα που αφορούν στέγαση προσωπικού, τα οποία καταχωρούνται στο λογαριασμό **Λ.60.02.01** «***έξοδα στεγάσεως»***,

(**3)** τα κάθε μορφής ασφάλιστρα, εκτός από εκείνα που αφορούν ασφάλειες προσωπικού και καταχωρούνται στο λογαριασμό **Λ.60.02.06** «***ασφάλιστρα προσωπικού***», καθώς και εκείνα που αφορούν ασφάλειες μεταφοράς των αγοραζόμενων ειδών, τα οποία καταχωρούνται στους οικείους υπολογαριασμούς του **Λ.32** «***παραγγελίες στο εξωτερικό***» ή σε λογαριασμούς αποθεμάτων της ομάδας 2 ή πάγιων στοιχείων της ομάδας 1,

(**4**) τα κάθε είδους αποθήκευτρα,

(**5**) το κόστος επισκευής και συντηρήσεως πάγιων και λοιπών στοιχείων ενεργητικού, που γίνονται από τρίτους και

(**6**) οι κάθε είδους παροχές τρίτων που δεν υπάγονται σε έναν από τους υπολογαριασμούς του **Λ.62**.

**Σημείωση**: Για τα καταβαλλόμενα ενοίκια μισθώσεως πάγιων στοιχείων με σύμβαση leasing (βάσει του Ν. 1665/1986), με την [106/1804/1992](http://www.taxheaven.gr/laws/circular/index/circular/5093) Γνωμ. του ΕΣΥΛ υποδεικνύονται να ανοίγονται ιδιαίτεροι τριτοβάθμιοι λογαριασμοί, ανάλογα με τις επιθυμητές πληροφορίες (όπως κατά ομοειδείς κατηγορίες κ.λπ.) Π.χ.:   
 **Λ.62.04.20**   «***Ενοίκια μισθώσεως leasing μηχανημάτων***»

**Λ.62.04.21**   «***Ενοίκια μισθώσεων leasing*** ...........»

**Λ.62.04.25**   «***Ενοίκια μισθώσεων leasing μεταφορικών μέσων (ή φορτηγών αυτοκινήτων) κ.λπ.*»**

**Άσκηση Ε.3.** (Επισκευή και συντήρηση φορτηγού επιχείρησης)

Οι δαπάνες επισκευής και ελέγχου ενός φορτηγού της επιχείρησης «ΑΛΦΑ» ανέρχονται στο ποσό των €1.230,00 (Φ.Π.Α. 23%). Το συνεργείο Με το παραστατικό που εκδίδεται από το συνεργείο να γίνει η λογιστική εγγραφή στα βιβλία της «ΑΛΦΑ».

**Λύση**

Η εγγραφή έχει ως εξής:

1.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Λ**ογαριασμός | | | | | | | **Χ**ρέωση | **Π**ίστωση |
| 62 | Παροχές τρίτων | | | | | |  |  |
| 62.07 | | | Επισκευές συντηρήσεις | | | |  |  |
| 62.07.03 | | | | Επισκευές συντηρήσεις μεταφορικών μέσων | | | 1.000 |  |
| 54 | Υποχρεώσεις από φόρους – τέλη | | | | | |  |  |
| 54.00 | | | Φόρος Προστιθέμενης Αξίας | | | |  |  |
| 54.00.02 | | | | Φ.Π.Α. Δαπανών | | |  |  |
| 54.00.02.23 | | | | | Φ.Π.Α. δαπανών με 23% | | 230 |  |
|  | | 38 | | Χρηματικά διαθέσιμα | | |  |  |
|  | | 38.00 | | | Ταμείο | |  |  |
|  | | 38.00.00 | | | | Ταμείο επιχείρησης |  | 1.230 |

*Δαπάνες επισκευής και συντήρησης φορτηγού ως τιμολόγιο Νο...*

**Άσκηση Ε.4.** (Δαπάνες μίσθωσης αποθηκευτικού χώρου)

Η «ΒΗΤΑ» Ε.Π.Ε νοικιάζει από τον ιδιώτη Α.Α. μια αποθήκη για αποθήκευση παραγόμενων προϊόντων της. Το μισθωτήριο συντάχθηκε την 8η/4ου/201Χ–1, το μηνιαίο ενοίκιο ανέρχεται στο ποσό των €500,00 και η μίσθωση συμφωνείται να αρχίζει από την 1η/5ου/201Χ–1. Την 10η/5ου/201Χ–1 καταβάλλονται €1.000,00 ως εγγύηση και τα ενοίκια ενός έτους, δηλαδή τα ενοίκια για το χρονικό διάστημα από 1η/5ου/201Χ–1 έως 30η/4ου/201Χ. Ο ιδιώτης Α.Α. που εισπράττει τα ενοίκια εκδίδει τις εξής αποδείξεις ενοικίων:

1η απόδειξη: Εγγύηση ποσό €1.000,00

2η απόδειξη: Ενοίκια 1η/5ου/201Χ–1 έως 31η/12ου/201Χ–1

Ποσό ενοικίων: €4.000,00

Χαρτόσημο ενοικίων: €144,00

3η απόδειξη: Ενοίκια 1η/1ου/201Χ έως 30η/4ου/201Χ

Ποσό ενοικίων: €2.000,00

Χαρτόσημο ενοικίων: €72,00

Ζητείται να γίνουν οι λογιστικές ενέργειες για τα γεγονότα της ενοικίασης του αποθηκευτικού χώρου στα βιβλία της «ΒΗΤΑ».

**Λύση**

1η απόδειξη: για το ποσό της δοθείσας εγγύησης:

1.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 18 | Συμμετοχές και λοιπές μακροπρόθεσμες απαιτήσεις | | | | | | |  |  |
| 18.11 | | | Δοσμένες εγγυήσεις | | | | |  |  |
| 18.11.00 | | | | | Εγγυήσεις ενοικίων απαλλασσόμενες Φ.Π.Α. | | | 1.000 |  |
|  | | 38 | | Χρηματικά διαθέσιμα | | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 1.000 |

*Δοθείσα εγγύηση ως απόδειξη Νο 1*

Ο **Λ.18.11.00** «*Εγγυήσεις ενοικίων απαλλασσόμενες του Φ.Π.Α*.» θα φαίνεται με χρεωστικό υπόλοιπο για ολόκληρο το χρονικό διάστημα της ενοικίασης. Στη συνέχεια θα μεταφέρει το υπόλοιπό του στον **Λ.62.04.01** «*Ενοίκια κτιρίων – τεχνικών έργων*».

2η απόδειξη: Ενοίκια διανυόμενης χρήσης

2.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 62 | Παροχές τρίτων | | | | | | |  |  |
| 62.04 | | | Ενοίκια | | | | |  |  |
| 62.04.01 | | | | | Ενοίκια κτιρίων – τεχνικών έργων | | | 4.000 |  |
| 63 | Φόροι – τέλη | | | | | | |  |  |
| 63.98 | | | Χαρτόσημο μισθωμάτων | | | | |  |  |
| 63.98.00 | | | | | Χαρτόσημο μισθωμάτων απαλλασσόμενο του Φ.Π.Α. | | | 144 |  |
|  | | 38 | | Χρηματικά διαθέσιμα | | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 4.144 |

*Ενοίκια χρήσης ως απόδειξη Νο 2*

3η απόδειξη: Ενοίκια επόμενης χρήσης

3.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Λ**ογαριασμός | | | | | | | **Χ**ρέωση | **Π**ίστωση |
| 36 | Μεταβατικοί λογαριασμοί του Ενεργητικού | | | | | |  |  |
| 36.00 | | | Έξοδα επόμενων χρήσεων | | | |  |  |
| 36.00.62 | | | | Ενοίκια επόμενης χρήσης | | | 2.000 |  |
| 36.00.63 | | | | Χαρτόσημο μισθωμάτων επόμενης χρήσης | | | 72 |  |
|  | | 38 | | Χρηματικά διαθέσιμα | | |  |  |
|  | | 38.00 | | | Ταμείο | |  |  |
|  | | 38.00.00 | | | | Ταμείο επιχείρησης |  | 2.072 |

*Ενοίκια επόμενης χρήσης ως απόδειξη Νο 3*

Τέλος χρήσης 201Χ–1 (μεταφορά στη Γενική Εκμετάλλευση)

4.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 80 | Γενική Εκμετάλλευση | | | | | | |  |  |
| 80.00 | | | Λογαριασμός Γενικής Εκμετάλλευσης | | | | |  |  |
| 80.00.00 | | | | | Λογαριασμός Γενικής Εκμετάλλευσης | | | 4.144 |  |
|  | | 62 | | Παροχές τρίτων | | | |  |  |
|  | | 62.04 | | | | Ενοίκια | |  |  |
|  | | 62.04.01 | | | | | Ενοίκια κτιρίων – τεχνικών έργων |  | 4.000 |
|  | | 63 | | Φόροι – τέλη | | | |  |  |
|  | | 63.98 | | | | Χαρτόσημο μισθωμάτων | |  |  |
|  | | 63.98.00 | | | | | Χαρτόσημο μισθωμάτων απαλλασσόμενο Φ.Π.Α. |  | 144 |

*Μεταφορά στη Γενική Εκμετάλλευση*

30η/4ου/201Χ. Χαρακτηρισμός δουλεμένης δαπάνης

5.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Λ**ογαριασμός | | | | | | | **Χ**ρέωση | **Π**ίστωση |
| 62 | Παροχές τρίτων | | | | | |  |  |
| 62.04 | | | Ενοίκια | | | |  |  |
| 62.04.01 | | | | Ενοίκια κτιρίων – τεχνικών έργων | | | 2.000 |  |
| 63 | Φόροι – τέλη | | | | | |  |  |
| 63.98 | | | Χαρτόσημο μισθωμάτων | | | |  |  |
| 63.98.00 | | | | Χαρτόσημο μισθωμάτων απαλλασσόμενο του Φ.Π.Α. | | | 72 |  |
|  | | 36 | | Μεταβατικοί λογαριασμοί του Ενεργητικού | | |  |  |
|  | | 36.00 | | | Έξοδα επόμενων χρήσεων | |  |  |
|  | | 36.00.62 | | | | Ενοίκια επόμενης χρήσης |  | 2.000 |
|  | | 36.00.63 | | | | Χαρτόσημο μισθωμάτων επόμενης χρήσης |  | 72 |

*Χαρακτηρισμός δουλεμένης δαπάνης*

# Λογαριασμός 63 «Φόροι - Τέλη»

Στους υπολογαριασμούς του **Λ.63** καταχωρούνται όλοι οι φόροι και τα τέλη που βαρύνουν την οικονομική μονάδα, εκτός από τους φόρους της επόμενης περίπτωσης.  
Στους υπολογαριασμούς του **Λ.63** **δεν καταχωρούνται** οι ακόλουθοι φόροι - τέλη:

- **Ο φόρος εισοδήματος**, ο οποίος, σαν αφαιρετικό στοιχείο των ετήσιων κερδών, καταχωρείται στο λογαριασμό Λ.88.08 «***φόρος εισοδήματος και εισφορά ΟΓΑ***», εκτός αν πρόκειται για ποσά παρακρατημένου και μη συμψηφιζόμενου φόρου εισοδήματος, τα οποία καταχωρούνται στο λογαριασμό **Λ.63.00** «***φόρος εισοδήματος μη συμψηφιζόμενος***».

- **Οι φόροι προηγούμενων χρήσεων**, οι οποίοι καταχωρούνται στο λογαριασμό **Λ.82.00** «***έξοδα προηγούμενων χρήσεων***».

- **Οι φορολογικές ποινές και τα πρόστιμα**, που καταχωρούνται στο λογαριασμό **Λ.81.00.00** «***φορολογικά πρόστιμα και προσαυξήσεις***».

- **Το χαρτόσημο μισθοδοσίας** και ο φόρος α.ν. 843/48, που καταχωρούνται στους οικείους υπολογαριασμούς του **Λ.60**.

- **Το χαρτόσημο συμβάσεων**, δανείων και χρηματοδοτήσεων, που καταχωρείται στο λογαριασμό **Λ.65.07** «χαρτόσημο ***συμβάσεων, δανείων και χρηματοδοτήσεων***».  
 - **Οι δασμοί και γενικά οι φόροι επί των αγορών**, οι οποίοι καταχωρούνται στους λογαριασμούς αποθεμάτων της ομάδας 2, όταν αφορούν αγορές αποθεμάτων, και στους λογαριασμούς της ομάδας 1, όταν αφορούν αγορές πάγιων στοιχείων.

# Λογαριασμός 64 «Διάφορα έξοδα»

Στους υπολογαριασμούς του **Λ.64** καταχωρούνται όλα τα κατ' είδος οργανικά έξοδα που δεν καταχωρούνται σε οποιοδήποτε άλλο λογαριασμό της ομάδας 6.   
 Σχετικά με το περιεχόμενο των υπολογαριασμών του **Λ.64.00** «***έξοδα μεταφορών***» διευκρινίζονται τα ακόλουθα:

 - Στο λογαριασμό **Λ.64.00.00** καταχωρούνται τα έξοδα κινήσεως των μεταφορικών μέσων της οικονομικής μονάδας, όταν τα μέσα αυτά ανήκουν κατά κυριότητα σ' αυτή.   
 - Στο λογαριασμό **Λ.64.00.01** καταχωρούνται τα έξοδα μεταφοράς του προσωπικού της οικονομικής μονάδας, όταν η μεταφορά γίνεται με μεταφορικά μέσα που ανήκουν σε τρίτους, οι οποίοι αναλαμβάνουν το έργο αυτό. Αν η μεταφορά γίνεται με μισθωμένα μεταφορικά μέσα, τα ενοίκια που καταβάλλονται ή λογίζονται καταχωρούνται στο λογαριασμό **Λ.62.04.03** «***ενοίκια μεταφορικών μέσων***».

 - Στο λογαριασμό **Λ.64.00.02** καταχωρούνται τα έξοδα μεταφοράς των διάφορων υλικών - αγαθών που αγοράζονται από την οικονομική μονάδα, όταν η μεταφορά γίνεται με μεταφορικά μέσα που ανήκουν σε τρίτους.

**Σημείωση**: Πρόκειται για ειδικά έξοδα αγοράς, τα οποία είναι διαμορφωτικά της αξίας κτήσεως των αγοραζόμενων (βλ. και άρθρο 43 κωδ. Ν. 2190/1920) και καταχωρούνται στους οικείους υπολογαριασμούς του **Λ.32** «***παραγγελίες εξωτερικού***» ή στους λογαριασμούς της Ομάδας 2. Εδώ, στο λογαριασμό **Λ.64.00.02**, καταχωρούνται, κατ' εξαίρεση, τα μεταφορικά εκείνα που (για διάφορους λόγους) λογιστικοποιούνται καθυστερημένα και τα αντίστοιχα αγαθά έχουν χρησιμοποιηθεί (οι πρώτες ύλες βιομηχανοποιήθηκαν & έχει υπολογισθεί το μηνιαίο κόστος παραγωγής, τα εμπορεύματα πωλήθηκαν και υπολογίστηκαν τα βραχύχρονα αποτελέσματα κ.λπ.), οπότε, κατ' ανάγκη, βαρύνουν τον λογαριασμό 97.

- Στο λογαριασμό **Λ.64.00.03** καταχωρούνται τα έξοδα μεταφοράς των διάφορων υλικών - αγαθών που πωλούνται από την οικονομική μονάδα, όταν η μεταφορά γίνεται με μεταφορικά μέσα που ανήκουν σε τρίτους.

- Στο λογαριασμό **Λ.64.00.04** καταχωρούνται τα έξοδα εσωτερικής διακινήσεως των υλικών - αγαθών της οικονομικής μονάδας, όταν η διακίνηση αυτή, από τη μία εγκατάσταση στην άλλη, γίνεται με μεταφορικά μέσα που ανήκουν σε τρίτους.

Σχετικά με το περιεχόμενο των υπολογαριασμών του **Λ.64.01** «***έξοδα ταξιδίων***» διευκρινίζεται ότι, στις περιπτώσεις που οι λογαριασμοί εξόδων ταξιδίων περιλαμβάνουν και αμοιβές πέρα από εκείνες που καλύπτουν τα έξοδα, π.χ.  κινήσεως, διατροφής ή διανυκτερεύσεως, οι επί πλέον αυτές αμοιβές διαχωρίζονται και καταχωρούνται στο λογαριασμό **Λ.60.00.11** «***αμοιβές εκτός έδρας***», όταν πρόκειται για έμμισθο προσωπικό ή μέλη της διοικήσεως, ή στο λογαριασμό **Λ.60.01.11** «***αμοιβές εκτός έδρας***», όταν πρόκειται για ημερομίσθιο προσωπικό.

Σχετικά με το περιεχόμενο των υπολογαριασμών του **Λ.64.02** «***έξοδα προβολής και διαφημίσεως***» ορίζονται τα ακόλουθα:

- Στο λογαριασμό **Λ.64.02.04** «***έξοδα λειτουργίας φωτεινών επιγραφών***» καταχωρούνται έξοδα συντηρήσεως, επισκευών και άλλα των φωτεινών επιγραφών της οικονομικής μονάδας. Σε περίπτωση μισθώσεως δικαιωμάτων εγκαταστάσεως και λειτουργίας φωτεινών επιγραφών, τα ενοίκια καταχωρούνται στο λογαριασμό **Λ.62.04.08** «***ενοίκια φωτεινών επιγραφών***». Τα αρχικά έξοδα κατασκευής και εγκαταστάσεως των φωτεινών επιγραφών, όταν πρόκειται για περιπτώσεις αποσβέσεώς τους σε περισσότερες από μία χρήσεις, καταχωρούνται στον οικείο υπολογαριασμό του **Λ.14.09** «***λοιπός εξοπλισμός***».

- Στο λογαριασμό **Λ.64.02.08** «***έξοδα λόγω εγγυήσεως πωλήσεων***» καταχωρούνται τα έξοδα που καταβάλλονται από την οικονομική μονάδα σε πελάτης της με βάση τις εγγυήσεις που δίνονται σ' αυτούς για τα πωλημένα αγαθά. Στον ίδιο λογαριασμό καταχωρούνται οι διαφορές από την ενεργοποίηση των εγγυήσεων προμηθευτών, δηλαδή οι διαφορές μεταξύ κόστους αποκαταστάσεως, από την οικονομική μονάδα, ζημιών πελατών της και ποσών που καταβάλλουν οι προμηθευτές της για συμμετοχή στις ζημίες αυτές.

- Στο λογαριασμό **Λ.64.02.09** «***έξοδα αποστολής δειγμάτων***» καταχωρούνται τα έξοδα αποστολής, σε πελάτες ή υποψήφιους πελάτες, δειγμάτων από τα προς πώληση αποθέματα.   
   
- Στο λογαριασμό **Λ.64.02.99** «***διάφορα έξοδα προβολής και διαφημίσεως***» καταχωρούνται όλα τα παρόμοιας φύσεως έξοδα που δεν εντάσσονται σε οποιαδήποτε κατηγορία των λογαριασμών **Λ.64.02.00**–**Λ.64.02.98**.

Σχετικά με το περιεχόμενο των υπολογαριασμών του **Λ.64.03** «***έξοδα εκθέσεων*** - ***επιδείξεων***» ορίζεται ότι στους υπολογαριασμούς αυτούς καταχωρούνται τα κάθε είδους έξοδα συμμετοχής σε εκθέσεις εμπορικές και άλλες, όπου εκθέτονται τα αγαθά που προορίζονται για πώληση (**Λ.64.03.00** και **Λ.64.03.01**), και τα κάθε είδους έξοδα που πραγματοποιούνται κατά την επίδειξη με οποιοδήποτε τρόπο των αγαθών που προορίζονται για πώληση (**Λ.64.03.02**).

Σχετικά με το περιεχόμενο των υπολογαριασμών του **Λ.64.04** «***ειδικά έξοδα προωθήσεως εξαγωγών***» ορίζεται ότι στους υπολογαριασμούς αυτούς καταχωρούνται τα ειδικά εκείνα ποσά που καταβάλλονται από την οικονομική μονάδα, σύμφωνα με ειδικές διατάξεις της νομοθεσίας που ισχύει κάθε φορά (όπως το ν.δ. 4231/1962).

 **Σημείωση**: Σχετικά με το περιεχόμενο του υπολογαριασμού **Λ.64.06.02** Η αξία των δωριζομένων κινητών αγαθών δεν εκπίπτει από τα ακαθάριστα έσοδα κατά τον υπολογισμό των φορολογητέων κερδών (άρθρο 31 παρ. 1 περ. α' υποπερ. γγ' ν. 2238/94).  (ΑΥΟ 1116200/885/0015/ΠΟΛ. 1282/30-10-96)

Σχετικά με το περιεχόμενο των υπολογαριασμών του **Λ.64.07** «***έντυπα και γραφική ύλη***» διευκρινίζεται ότι στους υπολογαριασμούς αυτούς καταχωρούνται τα έξοδα που πραγματοποιούνται από την οικονομική μονάδα για εκτύπωση και αγορά εντύπων (**Λ.64.07.00**), για υλικά (π.χ. χαρτί) που προορίζονται για πολλαπλές εκτυπώσεις, είτε στις εγκαταστάσεις της οικονομικής μονάδας, είτε σε τρίτους (**Λ. 64.07.01**), για έξοδα πολλαπλών εκτυπώσεων όταν αυτές γίνονται από τρίτους με υλικά που προέρχονται από την οικονομική μονάδα (**Λ.64.07.02**) και για γραφική ύλη και λοιπά υλικά γραφείων (**Λ. 64.07.03**).

 Σχετικά με το περιεχόμενο των υπολογαριασμών του **Λ.64.08** «***υλικά άμεσης αναλώσεως***» ορίζεται ότι στους υπολογαριασμούς αυτούς καταχωρούνται τα διάφορα αναλώσιμα υλικά τα οποία κατά την αγορά τους δεν εισάγονται στις αποθήκες των λογαριασμών αποθεμάτων της ομάδας 2.

Σχετικά με το περιεχόμενο των υπολογαριασμών του **Λ.64.10** «***έξοδα συμμετοχών και χρεογράφων***» ορίζεται ότι στους υπολογαριασμούς αυτούς καταχωρούνται τα κάθε είδους και μορφής έξοδα που πραγματοποιούνται από την οικονομική μονάδα για την αγορά, πώληση και, γενικά, διαχείριση των συμμετοχών της παρ. 2.2.112 του Ε.Γ.Λ.Σ. και των χρεογράφων της παρ. 2.2.305 του Ε.Γ.Λ.Σ.

Σχετικά με το περιεχόμενο του λογαριασμού **Λ.64.11** «***διαφορές αποτιμήσεως συμμετοχών και χρεογράφων***» ορίζεται ότι στο λογαριασμό αυτό καταχωρούνται οι διαφορές ανάμεσα στη συνολική τιμή κτήσεως των συμμετοχών και χρεογράφων και στη συνολική τρέχουσα τιμή τους, σύμφωνα με όσα καθορίζονται στην περίπτ. 6-β της παρ. 2.2.112 του Ε.Γ.Λ.Σ.

Σχετικά με το περιεχόμενο του λογαριασμού **Λ.64.12** «***διαφορές από πώληση συμμετοχών και χρεογράφων***» ορίζεται ότι στο λογαριασμό αυτό καταχωρούνται οι ζημίες που πραγματοποιούνται από την πώληση συμμετοχών και χρεογράφων, σύμφωνα με όσα καθορίζονται στην περίπτ. 5 της παρ. 2.2.112 του Ε.Γ.Λ.Σ.

Σχετικά με το περιεχόμενο του λογαριασμού **Λ.64.98** «***διάφορα έξοδα***» ορίζονται τα ακόλουθα:

 - Στο λογαριασμό αυτό καταχωρούνται τα έξοδα που δεν είναι δυνατό να ενταχθούν σε οποιοδήποτε άλλο δευτεροβάθμιο λογαριασμό του **Λ.64**.

 - Στους υπολογαριασμούς **Λ.64.98.03, Λ.64.98.04 και Λ.64.98.05** καταχωρούνται έξοδα τα οποία καταβάλλονται σε συμβολαιογράφους, σε λοιπούς ελεύθερους επαγγελματίες και σε διάφορους τρίτους, όταν για τα έξοδα αυτά δε γίνεται παρακράτηση φόρου εισοδήματος. Στις περιπτώσεις που γίνεται παρακράτηση φόρου εισοδήματος, τα έξοδα αυτά καταχωρούνται, μαζί με τις αμοιβές τρίτων, στους οικείους υπολογαριασμούς του **Λ.61.**

**Άσκηση Ε.5** (Πληρωμή τελών κυκλοφορίας φορτηγού)

Από τη Γ.Γ.Π.Σ. αποστέλλεται στην «ΑΛΦΑ» Ο.Ε. η ειδοποίηση πληρωμής τελών κυκλοφορίας ενός φορτηγού της επιχείρησης ποσού €300,00. Τα τέλη πρέπει να πληρωθούν μέχρι την 31η/12ου/201Χ και η εφάπαξ καταβολή παρέχει έκπτωση 1,5% του ποσού. Να γίνουν οι λογιστικές εγγραφές της εφάπαξ πληρωμής των τελών.

Λύση

Παραλαβή της ειδοποίησης

1.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 64 | Διάφορα έξοδα | | | | | | |  |  |
| 64.00 | | | Έξοδα μεταφορών | | | | |  |  |
| 64.00.00 | | | | | Έξοδα κίνησης μεταφορικών μέσων | | | 300 |  |
|  | | 54 | | Υποχρεώσεις από φόρους – τέλη | | | |  |  |
|  | | 54.05 | | | | Φόροι – τέλη κυκλοφορίας μεταφορικών μέσων | |  |  |
|  | | 54.05.00 | | | | | Φόροι – τέλη κυκλοφορίας μεταφορικών μέσων |  | 300 |

*Παραλαβή ειδοποίησης τελών κυκλοφορίας*

Καταβολή του ποσού εφάπαξ

2.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 54 | Υποχρεώσεις από φόρους – τέλη | | | | | | |  |  |
| 54.05 | | | Φόροι – τέλη κυκλοφορίας μεταφορικών μέσων | | | | |  |  |
| 54.05.00 | | | | | Φόροι – τέλη κυκλοφορίας μεταφορικών μέσων | | | 295,50 |  |
|  | | 38 | | Χρηματικά διαθέσιμα | | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 295,50 |

*Πληρωμή τελών κυκλοφορίας*

3

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 54 | Υποχρεώσεις από φόρους – τέλη | | | | | | |  |  |
| 54.05 | | | Φόροι – τέλη κυκλοφορίας μεταφορικών μέσων | | | | |  |  |
| 54.05.00 | | | | | Φόροι – τέλη κυκλοφορίας μεταφορικών μέσων | | | 4,50 |  |
|  | | 64 | | Διάφορα έξοδα | | | |  |  |
|  | | 64.00 | | | | Έξοδα μεταφορών | |  |  |
|  | | 64.00.00 | | | | | Έξοδα κίνησης μεταφορικών μέσων |  | 4,50 |

*Τακτοποίηση διαφοράς τελών κυκλοφορίας*

Τέλος χρήσης

4.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 80 | Γενική Εκμετάλλευση | | | | | | |  |  |
| 80.00 | | | Λογαριασμός Γενικής Εκμετάλλευσης | | | | |  |  |
| 80.00.00 | | | | | Λογαριασμός Γενικής Εκμετάλλευσης | | | 295,50 |  |
|  | | 64 | | Διάφορα έξοδα | | | |  |  |
|  | | 64.00 | | | | Έξοδα μεταφορών | |  |  |
|  | | 64.00.00 | | | | | Έξοδα κίνησης μεταφορικών μέσων |  | 295,50 |

*Μεταφορά στη Γενική Εκμετάλλευση*

# Λογαριασμός 65 «Τόκοι και συναφή έξοδα»

Στο λογαριασμό **Λ.65** καταχωρούνται οι τόκοι και τα συναφή με αυτούς έξοδα που αναφέρονται στο χρηματοοικονομικό κύκλωμα της οικονομικής μονάδας. Στους λογαριασμούς τόκων (**Λ.65.00-Λ.65.06**) καταχωρούνται, εκτός από τους τόκους, και οι προμήθειες που συνυπολογίζονται με αυτούς, καθώς και τα κάθε είδους παρεπόμενα με αυτούς έξοδα (π.χ. Φ.Κ.Ε., χαρτόσημο τόκων).

 Στο λογαριασμό **Λ.65.09** «***παροχές σε ομολογιούχους επί πλέον τόκου***» καταχωρούνται οι τυχόν πρόσθετες παροχές που δίνονται σε ομολογιούχους της οικονομικής μονάδας επιπλέον του τόκου των τοκομεριδίων, σύμφωνα και με όσα καθορίζονται στην περίπτ. 13 της παρ. 2.2.504[IX.[[2]](#footnote-2)] του Ε.Γ.Λ.Σ.

 Στο λογαριασμό **Λ.65.98** «***λοιπά συναφή με τις χρηματοδοτήσεις έξοδα***» καταχωρούνται όλα τα έξοδα που αφορούν το χρηματοδοτικό κύκλωμα και δεν εντάσσονται σε οποιοδήποτε από τους λοιπούς δευτεροβάθμιους λογαριασμούς του **Λ.65**. Εξαίρεση αποτελούν τα έξοδα που έχουν σχέση με τις συμμετοχές και τα χρεόγραφα, τα οποία καταχωρούνται στον υπολογαριασμό Λ.64.10, σύμφωνα με όσα καθορίζονται στην περίπτ. 9 της παρ. 2.2.608[IX.[[3]](#footnote-3)] του Ε.Γ.Λ.Σ.

**Άσκηση Ε.6** (Τόκοι χρηματοδοτήσεων)

Η «ΖΗΤΑ» Α.Ε. έχει συνάψει ένα μακροπρόθεσμο δάνειο το έτος 201Χ–2 με ετήσιο επιτόκιο 20%. Στην απογραφή του έτους 201Χ–1 το δάνειο φαίνεται στον Λ.45.10.00 «Δάνειο Τράπεζας ΧΙ λογ.123» με ποσό €100.000,00. Το δάνειο εξοφλείται με εξαμηνιαίες τοκοχρεολυτικές δόσεις. Το τοκοχρεολύσιο για το πρώτο εξάμηνο του 201Χ είναι €10.000,00 (χρεολύσιο €4.000,00, τόκοι €6.000,00), ενώ το δεύτερο εξάμηνο 201Χ η δόση αναλύεται ως χρεολύσιο €4.500,00, τόκοι €5.500,00. Η πρώτη δόση καταβλήθηκε στην προθεσμία της, ενώ η δεύτερη όχι. Να γίνουν οι λογιστικές εγγραφές για τις δόσεις του δανείου για το έτος 201Χ.

**Λύση**

1η δόση

1.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 65 | Τόκοι και συναφή έξοδα | | | | | | |  |  |
| 65.01 | | | Τόκοι και έξοδα λοιπών μακροπρόθεσμων υποχρεώσεων | | | | |  |  |
| 65.01.00 | | | | | Τόκοι και έξοδα δανείου τράπεζας ΧΙ λογ.123 | | | 6.000 |  |
| 45 | Μακροπρόθεσμες υποχρεώσεις | | | | | | |  |  |
| 45.10 | | | Τράπεζες λογαριασμοί μακροπρόθεσμων υποχρεώσεων σε € | | | | |  |  |
| 45.10.00 | | | | | Δάνειο τράπεζας ΧΙ λογ.123 | | | 4.000 |  |
|  | | 38 | | Χρηματικά διαθέσιμα | | | |  |  |
|  | | 38.00 | | | | Ταμείο | |  |  |
|  | | 38.00.00 | | | | | Ταμείο επιχείρησης |  | 10.000 |

*Πληρωμή 1ης δόσης 201Χ*

2η δόση

2.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 65 | Τόκοι και συναφή έξοδα | | | | | | |  |  |
| 65.01 | | | Τόκοι και έξοδα λοιπών μακροπρόθεσμων υποχρεώσεων | | | | |  |  |
| 65.01.00 | | | | | Τόκοι και έξοδα δανείου τράπεζας ΧΙ λογ.123 | | | 5.500 |  |
| 45 | Μακροπρόθεσμες υποχρεώσεις | | | | | | |  |  |
| 45.10 | | | Τράπεζες λογαριασμοί μακροπρόθεσμων υποχρεώσεων σε € | | | | |  |  |
| 45.10.00 | | | | | Δάνειο τράπεζας ΧΙ λογ.123 | | | 4.500 |  |
|  | | 52 | | Τράπεζες – λογαριασμοί βραχυπρόθεσμων υποχρεώσεων | | | |  |  |
|  | | 52.00 | | | | Τράπεζα ΧΙ | |  |  |
|  | | 52.00.00 | | | | | Τράπεζα ΧΙ δάνειο λογ.123 |  | 10.000 |

*Λογισμός2ης δόσης 201Χ*

31/12/201Χ

Μεταφορά στη Γενική Εκμετάλλευση

3.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Λ**ογαριασμός | | | | | | | | **Χ**ρέωση | **Π**ίστωση |
| 80 | Γενική Εκμετάλλευση | | | | | | |  |  |
| 80.00 | | | Λογαριασμός Γενικής Εκμετάλλευσης | | | | |  |  |
| 80.00.00 | | | | | Λογαριασμός Γενικής Εκμετάλλευσης | | | 11.500 |  |
|  | | 65 | | Τόκοι και συναφή έξοδα | | | |  |  |
|  | | 65.01 | | | | Τόκοι και εξοδα λοιπών μακροπρόθεσμων υποχρεώσεων | |  |  |
|  | | 65.01.00 | | | | | Τόκοι δανείου τράπεζας ΧΙ λογ.123 |  | 11.500 |

*Μεταφορά β σε α*

# Λογαριασμός 66 «Αποσβέσεις πάγιων στοιχείων ενσωματωμένες στο λειτουργικό κόστος»

Στο λογαριασμό **Λ.66** καταχωρούνται οι αποσβέσεις στοιχείων του πάγιου ενεργητικού που ενσωματώνονται στο λειτουργικό κόστος της οικονομικής μονάδας, δηλαδή στο λογαριασμό αυτό καταχωρούνται οι τακτικές αποσβέσεις που προβλέπονται από τη νομοθεσία που ισχύει κάθε φορά. Οι αποσβέσεις αυτές υπολογίζονται σύμφωνα με όσα καθορίζονται στην παρ. 2.2.102/ΙΙ[IX.[[4]](#footnote-4)].

 Οι δευτεροβάθμιοι λογαριασμοί του **Λ.66** χρεώνονται με πίστωση των αντίστοιχων λογαριασμών της ομάδας 1 (10.99, 11.99, 12.99, 13.99, 14.99 και 16.99).

 Οι αποσβέσεις που δεν ενσωματώνονται στο λειτουργικό κόστος της οικονομικής μονάδας (πρόσθετες) καταχωρούνται στους αντίστοιχους δευτεροβάθμιους λογαριασμούς του **Λ.85** «***μη ενσωματωμένες στο λειτουργικό κόστος αποσβέσεις παγίων***», με πίστωση των αυτών αντίστοιχων λογαριασμών της ομάδας 1 (10.99, 11.99, 12.99, 13.99, 14.99 και 16.99).

 Για τον κοστολογικό χειρισμό του υπολογαριασμού **Λ.66.05** «***αποσβέσεις ασώματων ακινητοποιήσεων και εξόδων πολυετούς αποσβέσεως***» σημειώνουμε τα ακόλουθα:   
   
 **α)** Για τα περισσότερα άυλα στοιχεία και έξοδα του λογαριασμού **Λ.16** - οι αποσβέσεις των οποίων καταχωρούνται στον πιο πάνω λογ/σμό **Λ.66.05** - παρέχεται από το νόμο η ευχέρεια να αποσβένονται «είτε εφάπαξ είτε τμηματικά και ισόποσα μέσα σε μία πενταετία» (βλ. άρθρο 43 παρ. 3 και 4 κωδ. Ν. 2190/1920. Στις περιπτώσεις που επιλέγεται η εφάπαξ απόσβεσή τους δεν ενδείκνυται να επιβαρύνεται το λειτουργικό κόστος, αλλά πρέπει να καταχωρούνται στο λογ/σμό **Λ.85** «***αποσβέσεις παγίων μη ενσωματωμένες στο λειτουργικό κόστος***» (και όχι εδώ, στο **Λ.66.05**).

**β)** Οι αποσβέσεις των λογαριασμών **Λ.66.05.01, Λ.66.05.02** και **Λ.66.05.03** επιβαρύνουν το λογαριασμό **Λ.92.00** «***έξοδα λειτουργίας παραγωγής***».

**γ)** Οι αποσβέσεις των λογαριασμών **Λ.66.05.00, Λ.66.05.10, Λ.66.05.13** (των εξόδων αυξήσεως κεφαλαίου) και **Λ.66.05.17**, επιβαρύνουν το λογαριασμό **Λ.92.01** «***έξοδα διοικητικής λειτουργίας***». Διευκρινίζεται ότι στο λογαριασμό **Λ.66.05.17** περιλαμβάνονται και οι αποσβέσεις των λογισμικών προγραμμάτων Η/Υ (που καταχωρούνται στο λογ/σμό Λ.16.17 και αποσβένονται, σύμφωνα με το άρθρο 3 παρ. 3 του Π.Δ. 88/1973 όπως η παράγραφος αυτή συμπληρώθηκε με το άρθρο 5 παρ. 4 του Ν. 1947/1991, με συντελεστή 25%.

**δ)** Οι αποσβέσεις των λογαριασμών **Λ.66.05.1**1 και **Λ.66.05.12** βαρύνουν το λογαριασμό **Λ.92.02** «***έξοδα λειτουργίας ερευνών και αναπτύξεως***».

**ε)** Οι αποσβέσεις των λογαριασμών **Λ.66.05.13** (των εξόδων εκδόσεως ομολογιακών δανείων), **Λ.66.05.16** και **Λ.66.05.18** βαρύνουν το λογαριασμό **Λ.92.04** «***έξοδα χρηματοοικονομικής λειτουργίας***».

**στ)** Η επιβάρυνση των θέσεων κόστους του **Λ.92** με τις αποσβέσεις των λογαριασμών **Λ.66.05.04, Λ.66.05.05, Λ.66.05.14 και Λ.66.05.19**, γίνεται ανάλογα με τη χρησιμοποίηση των αντίστοιχων περιουσιακών στοιχείων (των λογαριασμών **Λ.16.04, Λ.16.14 και Λ.16.19**).

# Λογαριασμός 68 «Προβλέψεις εκμεταλλεύσεως»

 Στους υπολογαριασμούς του Λ.68 καταχωρούνται οι προβλέψεις που γίνονται από την οικονομική μονάδα για κινδύνους εκμεταλλεύσεως, σύμφωνα με όσα καθορίζονται στην παρ. 2.2.405 του Ε.Γ.Λ.Σ. για το λογαριασμό **Λ.44** «***προβλέψεις***» (βλέπε κεφάλαιο «Περί προβλέψεων» των σημειώσεων).

# Τέλος Ενότητας

Επεξεργασία: Μέγας Χρήστος

[](http://creativecommons.org/licenses/by-nc-sa/4.0/deed.el)[](http://www.edulll.gr/)

# Σημειώματα

**Σημείωμα Ιστορικού Εκδόσεων Έργου**

Το παρόν έργο αποτελεί την έκδοση 1.01.

**Σημείωμα Αναφοράς**

Copyright Τεχνολογικό Εκπαιδευτικό Ίδρυμα Θεσσαλίας, Αναστασίου Θεόδωρος 2015. Αναστασίου Θεόδωρος. «Χρημοτοοικονομική Λογιστική». Έκδοση: 1.0. Λάρισα 01/07/2015. Διαθέσιμο από τη δικτυακή διεύθυνση: <http://cdev.teilar.gr/courses/> .

**Σημείωμα Αδειοδότησης**

Το παρόν υλικό διατίθεται με τους όρους της άδειας χρήσης Creative Commons Αναφορά Δημιουργού - Μη Εμπορική Χρήση - Παρόμοια Διανομή 4.0 [1] ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λπ., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων».

[](http://creativecommons.org/licenses/by-nc-sa/4.0/deed.el)

[1] [http://creativecommons.org/licenses/by-nc-sa/4.0/](http://creativecommons.org/licenses/by-nc-sa/4.0/deed.el)

Ως **Μη Εμπορική** ορίζεται η χρήση:

που δεν περιλαμβάνει άμεσο ή έμμεσο οικονομικό όφελος από την χρήση του έργου, για το διανομέα του έργου και αδειοδόχο,

που δεν περιλαμβάνει οικονομική συναλλαγή ως προϋπόθεση για τη χρήση ή πρόσβαση στο έργο,

που δεν προσπορίζει στο διανομέα του έργου και αδειοδόχο έμμεσο οικονομικό όφελος (π.χ. διαφημίσεις) από την προβολή του έργου σε διαδικτυακό τόπο.

Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί.

**Σημείωμα Χρήσης Έργων Τρίτων**

Το Έργο αυτό κάνει χρήση των ακόλουθων έργων:

Εικόνες

Εικόνα 1: <αναφορά><άδεια με την οποία διατίθεται> <σύνδεσμος><πηγή><κ.τ.λ>

Πίνακες

Πίνακας 1: <αναφορά><άδεια με την οποία διατίθεται> <σύνδεσμος><πηγή><κ.τ.λ>

**Διατήρηση Σημειωμάτων**

Οποιαδήποτε αναπαραγωγή ή διασκευή του υλικού θα πρέπει να συμπεριλαμβάνει:

* το Σημείωμα Αναφοράς,
* το Σημείωμα Αδειοδότησης,
* τη Δήλωση Διατήρησης Σημειωμάτων,
* το Σημείωμα Χρήσης Έργων Τρίτων (εφόσον υπάρχει).

μαζί με τους συνοδευόμενους υπερσυνδέσμους.

1. [IX.] **Ε.Γ.Λ.Σ. παρ.2.2.205, περ.5-β**. Οι προβλέψεις εκμεταλλεύσεως σχηματίζονται, κατά το κλείσιμο του ισολογισμού, με χρέωση των οικείων υπολογαριασμών του 68 και πίστωση των λογαριασμών 44.00 - 44.09 . Τα έξοδα που πραγματοποιούνται κατά τις επόμενες χρήσεις - με εξαίρεση τη ζημία από εκποίηση συμμετοχών σε λοιπές, εκτός από Α.Ε., οικονομικές μονάδες, για την οποία ισχύουν όσα καθορίζονται στην αμέσως παρακάτω υποπερίπτωση γ - για τα οποία (έξοδα) είχαν σχηματιστεί προβλέψεις, καταχωρούνται κανονικά στους οικείους λογαριασμούς εξόδων της ομάδας 6.

    Μετά από κάθε καταχώρηση εξόδων αυτής της μορφής, από τις σχηματισμένες προβλέψεις μεταφέρονται, με χρέωση των οικείων υπολογαριασμών του 44 και πίστωση του λογαριασμού 78.05 «χρησιμοποιημένες προβλέψεις προς κάλυψη εξόδων εκμεταλλεύσεως», τα ποσά των προβλέψεων που είχαν σχηματιστεί για τα έξοδα που ήδη πραγματοποιήθηκαν. Η μεταφορά των ποσών αυτών γίνεται μέχρι το όριο καλύψεως τους, δηλαδή, στο λογαριασμό 78.05 μεταφέρεται ολόκληρη η σχηματισμένη πρόβλεψη, αν αυτή είναι μικρότερη ή ίση με τα έξοδα που ήδη πραγματοποιήθηκαν, αλλιώς μεταφέρεται ποσό ίσο με τα έξοδα που ήδη πραγματοποιήθηκαν.

    Για τα έξοδα που είχαν σχηματιστεί προβλέψεις σε προηγούμενες χρήσεις, τα οποία πραγματοποιούνται στην τρέχουσα χρήση, παρέχεται η ευχέρεια στις οικονομικές μονάδες, αντί να τα καταχωρούν στους οικείους λογαριασμούς εξόδων της ομάδας 6, να τα καταχωρούν στους οικείους υπολογαριασμούς των λογαριασμών 44.00 - 44.09 με τον τίτλο «χρησιμοποιημένες προβλέψεις». Στην περίπτωση που γίνεται χρήση της δυνητικής αυτής ευχέρειας, μετά από κάθε καταχώρηση εξόδων αυτής της μορφής, γίνονται υποχρεωτικά τα εξής:

   - Από τις σχηματισμένες προβλέψεις μεταφέρονται, με χρέωση των οικείων υπολογαριασμών των 44.00-44.09 με τον τίτλο «σχηματισμένες προβλέψεις» στην πίστωση του λογαριασμού 78.05 «χρησιμοποιημένες προβλέψεις προς κάλυψη εξόδων εκμεταλλεύσεως», οι τυχόν πιστωτικές διαφορές που προκύπτουν από τη σύγκριση των σχηματισμένων και των χρησιμοποιημένων προβλέψεων για κάθε περίπτωση καταχωρήσεως.

    - Σχηματίζονται συμπληρωματικές προβλέψεις εκμεταλλεύσεως, με χρέωση των οικείων υπολογαριασμών του 68 και πίστωση των οικείων υπολογαριασμών των 44.00-44.09 με τον τίτλο «σχηματισμένες προβλέψεις», για τις τυχόν χρεωστικές διαφορές που προκύπτουν από τη σύγκριση των σχηματισμένων και των χρησιμοποιημένων προβλέψεων για κάθε περίπτωση καταχωρήσεως.

    - Στο τέλος κάθε χρήσεως, τα χρεωστικά υπόλοιπα των οικείων υπολογαριασμών των λογαριασμών 44.00-44.09 , με τον τίτλο «χρησιμοποιημένες προβλέψεις» μεταφέρονται στους οικείους υπολογαριασμούς των ίδιων λογαριασμών με τον τίτλο «σχηματισμένες προβλέψεις».   
    Η παραπάνω δυνητική ευχέρεια δεν ισχύει στην περίπτωση της ζημίας από εκποίηση συμμετοχών σε λοιπές, εκτός από Α.Ε., οικονομικές μονάδες, για την οποία ισχύουν πάντοτε όσα ορίζονται στην παρακάτω υποπερίπτωση γ.

   γ. Οι προβλέψεις για υποτιμήσεις συμμετοχών σε λοιπές, εκτός από Α.Ε., οικονομικές μονάδες καταχωρούνται στην πίστωση του λογαριασμού 18.00.19 ή του 18.01.19 , με χρέωση του λογαριασμού 68.01 «προβλέψεις για υποτιμήσεις συμμετοχών σε λοιπές, πλην Α.Ε., επιχειρήσεις». Σχετικά με την τύχη της προβλέψεως του λογαριασμού 18.00.19 ή του 18.01.19 ισχύουν όσα καθορίζονται στην περιπτ. 5 της παρ. 2.2.112. [↑](#footnote-ref-1)
2. [IX.] **Ε.Γ.Λ.Σ. παρ.2.2.504, περ.13**: Στο λογαριασμό 53.15 «δικαιούχοι ομολογιούχοι παροχών επί πλέον τόκου» καταχωρούνται οι τυχόν πρόσθετες παροχές που δίνονται σε ομολογιούχους της οικονομικής μονάδας, πέρα από τον τόκο των τοκομεριδίων. Οι παροχές αυτές, αν είναι μέρισμα, καταχωρούνται στο λογαριασμό 53.15 με χρέωση του λογαριασμού 88.99 «κέρδη προς διάθεση», αν όμως είναι πρόσθετος τόκος καταχωρούνται στο λογαριασμό αυτό με χρέωση του λογαριασμού 65.09 «παροχές σε ομολογιούχους επί πλέον τόκου». [↑](#footnote-ref-2)
3. [IX.] **Ε.Γ.Λ.Σ. παρ.2.2.608, περ.9:** Σχετικά με το περιεχόμενο των υπολογαριασμών του 64.10 «έξοδα συμμετοχών και χρεογράφων» ορίζεται ότι στους υπολογαριασμούς αυτούς καταχωρούνται τα κάθε είδους και μορφής έξοδα που πραγματοποιούνται από την οικονομική μονάδα για την αγορά, πώληση και, γενικά, διαχείριση των συμμετοχών της παρ. 2.2.112 και των χρεογράφων της παρ. 2.2.305. [↑](#footnote-ref-3)
4. [IX.] **Ε.Γ.Λ.Σ. παρ.2.2.102 ΙΙ. Γενικές αρχές λογισμού των αποσβέσεων**

    6. Η αποσβεστέα αξία των πάγιων περιουσιακών στοιχείων κατανέμεται σε κάθε λογιστική χρήση, κατά τη διάρκεια της ωφέλιμης ζωής τους, με ομοιόμορφο τρόπο.  Για τον υπολογισμό των αποσβέσεων εφαρμόζεται η μέθοδος της σταθερής αποσβέσεως.

    7. Οι αποσβέσεις υπολογίζονται με βάση τους προβλεπόμενους από την κείμενη νομοθεσία συντελεστές ετήσιας τακτικής αποσβέσεως για κάθε κατηγορία αποσβέσιμων πάγιων στοιχείων. Οι συντελεστές αυτοί, κατά τεκμήριο, καλύπτουν τη φυσική φθορά (από τη χρήση και από την πάροδο του χρόνου) καθώς και την οικονομική απαξίωση των οικείων στοιχείων.

    8. Δεν επιτρέπεται ο λογισμός αποσβέσεων με συντελεστές μεγαλύτερους από εκείνους που προβλέπονται από την κείμενη νομοθεσία. Επίσης, δεν επιτρέπεται ο λογισμός αποσβέσεων με συντελεστές μικρότερους από τους ελάχιστους συντελεστές, που η κείμενη νομοθεσία προβλέπει ως υποχρεωτικούς.  
    9. Η διενέργεια αποσβέσεων για κάθε έτος με τους θεσπισμένους ελάχιστους συντελεστές είναι υποχρεωτική, ανεξάρτητα από την ύπαρξη ή μη κερδών. Η διενέργεια αποσβέσεων διακόπτεται από τη στιγμή που το σύνολο των διενεργημένων αποσβέσεων για κάθε αποσβέσιμο στοιχείο γίνει ίσο με την αποσβεστέα αξία αυτού του στοιχείου (μείον μιας μονάδας), ανεξάρτητα από το αν εξακολουθεί η παραγωγική χρησιμοποίησή του.

    10. Ο υπολογισμός των αποσβέσεων γίνεται από τη στιγμή που το πάγιο στοιχείο αρχίζει να χρησιμοποιείται ή να λειτουργεί. Αν ο χρόνος αυτός δε συμπίπτει με την έναρξη της λογιστικής χρήσεως, η απόσβεση υπολογίζεται σε τόσα δωδέκατα της ετήσιας αποσβέσεως, όσοι είναι οι μήνες μέχρι το τέλος της χρήσεως, στους οποίους περιλαμβάνεται και ο μήνας μέσα στον οποίο το πάγιο στοιχείο αρχίζει να χρησιμοποιείται ή να λειτουργεί.

    11. Οι αποσβέσεις των πάγιων στοιχείων τα οποία παραμένουν σε αδράνεια για χρονικό διάστημα που διαρκεί συνέχεια πέρα από έξι μήνες υπολογίζονται, για το διάστημα αυτό, με μειωμένους συντελεστές. Το ποσοστό μειώσεως καθορίζεται, κατά κλάδους οικονομικών μονάδων ή κατηγορίες στοιχείων, συγχρόνως με τον καθορισμό των ετήσιων συντελεστών τακτικών αποσβέσεων. [↑](#footnote-ref-4)