
[](http://www.teilar.gr/)

**Χρηματοοικονομική Λογιστική**

**Ενότητα 13:** Οικονομικές Καταστάσεις

Παπαγεωργίου Γεώργιος, Έκτακτος Καθηγητής

Σχολή Τεχνολογικών Εφαρμογών

Τμήμα Λογιστικής και Χρηματοοικονομικής

**Χρηματοδότηση**

* Το παρόν εκπαιδευτικό υλικό έχει αναπτυχθεί στο πλαίσιο του εκπαιδευτικού έργου του διδάσκοντα.
* Το έργο «**Ανοικτά Ακαδημαϊκά Μαθήματα στο Τ.Ε.Ι. Θεσσαλίας**» έχει χρηματοδοτήσει μόνο την αναδιαμόρφωση του εκπαιδευτικού υλικού.
* Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.

[](http://www.edulll.gr/)

Table of Contents

[I.1 ΙΣΟΛΟΓΙΣΜΟΣ 3](#_Toc441571405)

[I.1.1 Γενικά 3](#_Toc441571406)

[I.1.2. Ενεργητικό 4](#_Toc441571407)

[I.1.3. Παθητικό 7](#_Toc441571408)

**XI. ΟΙΚΟΝΟΜΙΚΕΣ ΚΑΤΑΣΤΑΣΕΙΣ**

# I.1 ΙΣΟΛΟΓΙΣΜΟΣ

## I.1.1 Γενικά

Η κατάσταση του ισολογισμού καταρτίζεται υποχρεωτικά στο τέλος κάθε χρήσεως, σύμφωνα με το υπόδειγμα της παρ. 4.1.103 του Ε.Γ.Λ.Σ. που επισυνάπτεται.

Η κατάσταση του ισολογισμού καταχωρείται στο βιβλίο απογραφών και ισολογισμών των οικονομικών μονάδων, και, όπως ορίζεται στις παρ. 2.2.812 και 4.1.500 του Ε.Γ.Λ.Σ., δημοσιεύεται μαζί με την κατάσταση του λογαριασμού αποτελεσμάτων χρήσεως, τον πίνακα διαθέσεως αποτελεσμάτων και το προσάρτημα τους, σύμφωνα με τις διατάξεις της νομοθεσίας που ισχύει κάθε φορά.

Στην κατάσταση του ισολογισμού περιλαμβάνονται υποχρεωτικά τουλάχιστο τα στοιχεία του υποδείγματος που επισυνάπτεται, εφόσον τα στοιχεία αυτά υπάρχουν στην οικονομική μονάδα. Επιτρέπεται μεγαλύτερη ανάλυση των κονδυλίων στα οποία αντιστοιχούν αραβικοί αριθμοί, όπως π.χ. το κονδύλι του παθητικού Α(ΙV)5 «αφορολόγητα αποθεματικά ειδικών διατάξεων νόμων» επιτρέπεται να αναλυθεί σε περισσότερα κονδύλια.

Η σύμπτυξη κονδυλίων στα οποία αντιστοιχούν αραβικοί αριθμοί επιτρέπεται, εφόσον είναι ασήμαντα και στο προσάρτημα του Ισολογισμού και των αποτελεσμάτων χρήσεως γίνεται ανάλυση των συμπτυγμένων κονδυλίων.

Όλα τα στοιχεία της καταστάσεως του Ισολογισμού απεικονίζονται, σε δύο στήλες, στις αξίες που εμφανίζονται στους αντίστοιχους λογαριασμούς: (1) κατά το τέλος της χρήσεως στην οποία αναφέρεται ό ισολογισμός και (2) κατά το τέλος της προηγούμενης χρήσεως.

Τα αποσβεστέα στοιχεία του ενεργητικού [Β, Γ(Ι) και Γ(ΙΙ)] απεικονίζονται στην αξία κτήσεως τους (ή αναπροσαρμογής). Για τα ίδια στοιχεία απεικονίζονται οι συνολικές αποσβέσεις μέχρι τέλους της χρήσεως στην οποία αναφέρεται ο ισολογισμός και ή αναπόσβεστη αξία καθενός από αυτά και κατά κατηγορίες αυτών, όπως φαίνεται από το υπόδειγμα που επισυνάπτεται.

Στην κατάσταση του ισολογισμού που καταχωρείται στο βιβλίο απογραφών και ισολογισμών των οικονομικών μονάδων, σε ιδιαίτερες στήλες απεικονίζεται χωριστά η δραχμική αξία των απαιτήσεων και υποχρεώσεων σε ξένα νομίσματα. Κατά τη δημοσίευση της καταστάσεως αυτής, ο διαχωρισμός των αξιών σε Δρχ. και Ξ.Ν. είναι δυνατό να γίνεται με κάθετη διάταξη ή να παραλείπεται.

Στην κατάσταση του ισολογισμού που καταχωρείται στο βιβλίο απογραφών και ισολογισμών των οικονομικών μονάδων, για κάθε κονδύλι στο οποίο αντιστοιχεί αραβικός αριθμός γίνεται συσχέτιση με τον ή τους κωδικούς αριθμούς των αντίστοιχων λογαριασμών του σχεδίου λογαριασμών, όπως φαίνεται στο υπόδειγμα. Κατά τη δημοσίευση της καταστάσεως αυτής οι κωδικοί αριθμοί συσχετίσεως είναι δυνατό να παραλείπονται.

Τέλος φόρμας

## I.1.2. Ενεργητικό

**Α**. **Οφειλόμενο κεφάλαιο** . Σύμφωνα με όσα καθορίζονται στην περίπτ. 16 της παρ. 2.2.112 του Ε.Γ.Λ.Σ., περιλαμβάνεται το υπόλοιπο του λογαριασμού **Λ.18.12** , δηλαδή το οφειλόμενο κεφάλαιο της οικονομικής μονάδας που δεν έχει κληθεί να καταβληθεί και, από εκείνο που έχει κληθεί να καταβληθεί, οι δόσεις που είναι καταβλητέες μετά το τέλος της επομένης του ισολογισμού χρήσεως.

**Β**. **Έξοδα εγκαταστάσεως**. Περιλαμβάνονται κατά κατηγορίες (1-4) έξοδα τα οποία είναι αποσβεστέα σε περισσότερες από μία χρήσεις.

Τα έξοδα αυτά απεικονίζονται στους λογαριασμούς **Λ.16.10** (κατηγορία 1), **Λ.16.15** (κατηγορία 2), **Λ.16.18** (κατηγορία 3), **Λ.16.13** – **Λ.16.14, Λ.16.16** – Λ.16.17 και **Λ.16.19** (κατηγορία 4) .

**Γ(1).** **Ασώματες ακινητοποιήσεις** . Περιλαμβάνονται κατά κατηγορίες (1-5) άυλα πάγια περιουσιακά στοιχεία, τα οποία αποκτούνται από την οικονομική μονάδα με σκοπό να χρησιμοποιούνται παραγωγικά για χρονικό διάστημα μεγαλύτερο του έτους.

Τα άυλα αυτά πάγια στοιχεία, καθώς και οι τυχόν, προκαταβολές για την απόκτηση τους, απεικονίζονται στους λογαριασμούς **Λ.16.11 – Λ.16.12** (κατηγορία 1), **Λ.16.01 – Λ.16.03** (κατηγορία 2) , **Λ.16.00** (κατηγορία 3), **Λ.16.98** (κατηγορία 4) και **Λ.16.04** – **Λ.16.05** (κατηγορία 5).

**Γ(ΙΙ)**. **Ενσώματες ακινητοποιήσεις**. Περιλαμβάνονται κατά κατηγορίες (1-7) οι ενσώματες ακινητοποιήσεις της οικονομικής μονάδας και οι τυχόν προκαταβολές για την απόκτηση τους. Οι ακινητοποιήσεις αυτές απεικονίζονται στους λογαριασμούς **Λ.10.00** και **Λ.10.10** (κατηγορία 1), **Λ.10.01 –Λ.10.06, Λ.10.11 –Λ.10.16** και **Λ.10.99** (κατηγορία 2), **Λ.11** (κατηγορία 3), **Λ.12** (κατηγορία 4), **Λ.13** (κατηγορία 5), **Λ.14** (κατηγορία 6) και **Λ.15, Λ.32.00** καθώς και **Λ.50.08**-χρεωστικά υπόλοιπα- (κατηγορία 7) .

Τυχόν προβλέψεις για απαξιώσεις και υποτιμήσεις γηπέδων – οικοπέδων (**Λ. 44.10** ) εμφανίζονται αφαιρετικά από το κονδύλι της κατηγορίας 1 (**Λ.10.00 + Λ.10.10** ).  
Τυχόν προβλέψεις για απαξιώσεις και υποτιμήσεις άλλων παγίων στοιχείων (Λ. **44.10**) εμφανίζονται αφαιρετικά από τα κονδύλια των κατηγοριών 2 (λογ. **Λ.10.01** –**Λ.10.06**+**Λ.10.11**-**Λ.10.16**- **Λ.10.99**), 3 (λογ. **11**), 4 (λογ. **12)**, 5 (λογ. **13**) και 6 (λογ. **14**).

**Γ(ΙΙΙ).** **Συμμετοχές και άλλες μακροπρόθεσμες χρηματοοικονομικές απαιτήσεις**. Περιλαμβάνονται κατά κατηγορίες (1-7) οι κάθε είδους συμμετοχές της οικονομικής μονάδας σε άλλες οικονομικές μονάδες, οι τίτλοι που έχουν χαρακτήρα ακινητοποιήσεων και οι κάθε είδους μακροπρόθεσμες απαιτήσεις, δηλαδή οι απαιτήσεις που είναι εισπρακτέες μετά τη λήξη του επόμενου του ισολογισμού έτους. ΟΙ συμμετοχές και οι απαιτήσεις της παραγράφου αυτής απεικονίζονται στους λογαριασμούς **Λ.18.00** (κατηγορία 1), **Λ.18.01** (κατηγορία 2), **Λ.18.02** – **Λ.18.03** (κατηγορία 3), **Λ.18.04** – **Λ.18.05** (κατηγορία 4), **Λ.18.07** – **Λ.18.08** (κατηγορία 5), **Λ.18.15** – **Λ.18.16** (κατηγορία 6) και **Λ.18.06**, **Λ.18.11**, **Λ.18.13** καθώς και **Λ.18.14** (κατηγορία 7).

Τυχόν οφειλόμενες δόσεις συμμετοχών (λογ. **53.06** ) και προβλέψεις για υποτίμηση συμμετοχών σε λοιπές πλην Α.Ε. επιχειρήσεις (**Λ.18.00.19** και **Λ.18.01.19**) εμφανίζονται αφαιρετικά από το άθροισμα των κονδυλίων των κατηγοριών 1 (Λ. **18.00** ) και 2 (**Λ.18.01** ).

Τυχόν μη δουλευμένοι τόκοι γραμματίων εισπρακτέων λήξεως μετά τη λήξη του επόμενου του ισολογισμού έτους (**Λ.18.09** και **Λ.18.10** ) εμφανίζονται αφαιρετικά από το κονδύλι της κατηγορίας 5 (**Λ.18.07** – **Λ.18.08** ).

**Δ(Ι).** **Αποθέματα**. Περιλαμβάνονται κατά κατηγορίες (1-5) τα αποθέματα της οικονομικής μονάδας και οι τυχόν προκαταβολές για την απόκτηση τους. Τα κονδύλια των κατηγοριών αυτών απεικονίζονται στους λογαριασμούς **Λ.20** (κατηγορία 1), **Λ.21** και **Λ.22** (κατηγορία 2), **Λ.23** (κατηγορία 3), **Λ.24, Λ.25, Λ.26** και **Λ.28** (κατηγορία 4) και **Λ.32.01**, **Λ.32.02**, **Λ.32.03** καθώς και **Λ.50** - χρεωστικά υπόλοιπα - πλην του **Λ.50.08** (κατηγορία 5).

**Δ(ΙΙ).** **Απαιτήσεις**. Περιλαμβάνονται κατά κατηγορίες (1-12) οι βραχυπρόθεσμες απαιτήσεις της οικονομικής μονάδας, εκείνες δηλαδή που είναι απαιτητές μέσα στο επόμενο του ισολογισμού έτος. Τα κονδύλια των κατηγοριών αυτών απεικονίζονται στους λογαριασμούς **Λ.30** - χρεωστικά υπόλοιπα - πλην **Λ.30.97** – **Λ.30.99** (κατηγορία 1), **Λ.31.00**, **Λ.31.07**, **Λ.31.04**, **Λ.31.05**, **Λ.31.11, Λ.31.12, Λ.31.01, Λ.31.08, Λ.31.02** και **Λ.31.09** (κατηγορία 2), **Λ.31.03** και **Λ.31.10** (κατηγορία 3), **Λ.33.04** και **Λ.33.05** (κατηγορία 4), **Λ.33.11** και **Λ.33.12** (κατηγορία 5), **Λ.33.21** και **Λ.33.22** (κατηγορία 6), **Λ.33.07, Λ.33.08, Λ.33.09** και **Λ.33.10** (κατηγορία 7), **Λ.32.04**, **Λ.33.17** και **Λ.33.18** (κατηγορία 8), **Λ.33.19** και **Λ.33.20** (κατηγορία 9), **Λ.30.97, Λ.30.98, Λ.30.99, Λ.33.97, Λ.33.98** και **Λ.33.99** (κατηγορία 10), **Λ.33.00, Λ.33.01, Λ.33.02, Λ.33.13, Λ.33.14, Λ.33.15, Λ.33.16, Λ.33.95** και **Λ.33.96** (κατηγορία 11) και **Λ.35** (κατηγορία 12) .

Τυχόν μη δουλευμένοι τόκοι γραμματίων εισπρακτέων, τα οποία λήγουν μέσα στο επόμενο του ισολογισμού έτος (**Λ.31.06** και **Λ.31.13** ), εμφανίζονται αφαιρετικά από το άθροισμα των κονδυλίων της κατηγορίας 2.

Τυχόν προβλέψεις για επισφαλείς χρεώστες (**Λ.44.11** ) εμφανίζονται αφαιρετικά από το κονδύλι της κατηγορίας 10.

**Δ(ΙΙΙ)**. **Χρεόγραφα** . Περιλαμβάνονται κατά κατηγορίες (1-4) τα χρεόγραφα του λογαριασμού **Λ.34**. Τα κονδύλια των κατηγοριών αυτών απεικονίζονται στους λογαριασμούς **Λ.34.00, Λ.34.01, Λ.34.02, Λ.34.03, Λ.34.10, Λ.34.11, Λ.34.12, Λ.34.13, Λ.34.20** και **Λ.34.21** (κατηγορία 1), **Λ.34.05, Λ.34.06, Λ.34.15, Λ.34.16, Λ.34.22 και Λ.34.23** (κατηγορία 2), υπόλοιποι υπολογαριασμοί του **Λ.34** (κατηγορία 3) και **Λ.34.25** (κατηγορία 4).

Τυχόν οφειλόμενες δόσεις από αγορά χρεογράφων (**Λ.53.07** ) εμφανίζονται αφαιρετικά από το άθροισμα των κονδυλίων των κατηγοριών 1-4.

**Δ(ΙV).** **Διαθέσιμα**. Περιλαμβάνονται κατά κατηγορίες (1-3) τα χρηματικά διαθέσιμα του λογαριασμού **Λ.38** . Τα κονδύλια των κατηγοριών αυτών απεικονίζονται στους λογαριασμούς **Λ.38.00** (κατηγορία 1), **Λ.38.02** (κατηγορία 2) **και Λ.38.03, Λ.38.04, Λ.38.05, Λ.38.06** (κατηγορία 3).

**Ε.** **Μεταβατικοί λογαριασμοί ενεργητικού**. Περιλαμβάνονται κατά κατηγορίες (1-3) οι μεταβατικοί λογαριασμοί ενεργητικού. Τα κονδύλια των κατηγοριών αυτών απεικονίζονται στους λογαριασμούς **Λ.36.00** (κατηγορία 1), **Λ.36.01** (κατηγορία 2) και στους υπόλοιπους υπολογαριασμούς του **Λ.36** (κατηγορία 3).

**Λογαριασμοί τάξεως χρεωστικοί**. Περιλαμβάνονται κατά κατηγορίες (1-4) οι λογαριασμοί τάξεως του ενεργητικού (χρεωστικοί). Τα κονδύλια των κατηγοριών αυτών απεικονίζονται στους λογαριασμούς **Λ.01** (κατηγορία 1), **Λ.02** (κατηγορία 2), **Λ.03** (κατηγορία 3) και **Λ.04** (κατηγορία 4) .

## Τέλος φόρμας

I.1.3. Παθητικό

**Α(Ι)**. **Κεφάλαιο** {π.χ. μετοχικό). Περιλαμβάνεται το κεφάλαιο της οικονομικής μονάδας. Για τις ανώνυμες εταιρίες αναφέρεται Ο αριθμός των μετοχών και ή ονομαστική τους αξία. Για τις ίδιες εταιρίες το μετοχικό κεφάλαιο διαχωρίζεται σε καταβλημένο (**Λ.40.00** και **Λ.40.01**) , οφειλόμενο (**Λ.40.02** και **Λ.40.03**) και αποσβεσμένο (**Λ.40.04** και **Λ.40.05** ).

**Α(ΙΙ).** **Διαφορά από έκδοση μετοχών υπέρ το άρτιο** . Περιλαμβάνεται η διαφορά από έκδοση μετοχών υπέρ το άρτιο.

**Α(ΙΙΙ).** **Διαφορές αναπροσαρμογής –Επιχορηγήσεις επενδύσεων**.

Περιλαμβάνονται κατά κατηγορίες (1-3) οι διαφορές αναπροσαρμογής της αξίας στοιχείων του ενεργητικού και οι επιχορηγήσεις για τη χρηματοδότηση επενδύσεων του πάγιου ενεργητικού κατά το μέρος που τα αντίστοιχα στοιχεία δεν έχουν αποσβεστεί. Τα κονδύλια των κατηγοριών αυτών απεικονίζονται στους λογαριασμούς **Λ.41.06** (κατηγορία 1), **Λ.41.07** (κατηγορία 2) και **Λ.41.10** (κατηγορία 3) .

**Α(IV).** **Αποθεματικά κεφάλαια**. Περιλαμβάνονται κατά κατηγορίες (1-6) τα αποθεματικά κεφάλαια της οικονομικής μονάδας. Τα κονδύλια των κατηγοριών αυτών απεικονίζονται στους λογαριασμούς **Λ.41.02** (κατηγορία 1), **Λ.41.03** (κατηγορία 2), **Λ.41.04** (κατηγορία 3), **Λ.41.05** (κατηγορία 4), **Λ.41.08** (κατηγορία 5) και **Λ.41.09** (κατηγορία 6).

**Α(V).** **Αποτελέσματα εις νέο** . Περιλαμβάνεται το υπόλοιπο του λογαριασμού **Λ.42.00** «*υπόλοιπο κερδών χρήσεως εις νέο*» ή, κατά περίπτωση, το υπόλοιπο του λογαριασμού **Λ.42.01** «*υπόλοιπο ζημιών χρήσεως εις νέο*».

Τυχόν ζημίες προηγούμενης ή προηγούμενων χρήσεων (**Λ.42.02** ) εμφανίζονται χωριστά.  
**Α(VI).** Ποσά προορισμένα για αύξηση κεφαλαίου. Περιλαμβάνονται κατά κατηγορίες (1-2) τα διάφορα ποσά που προορίζονται για αύξηση του κεφαλαίου της οικονομικής μονάδας. Τα κονδύλια των κατηγοριών αυτών απεικονίζονται στους λογαριασμούς **Λ.43.00** – **Λ.43.01** (κατηγορία 1) και **Λ.43.02** (κατηγορία 2).

**Β.** **Προβλέψεις για κινδύνους και έξοδα**. Περιλαμβάνονται κατά κατηγορίες (1-2) οι προβλέψεις που γίνονται για την κάλυψη εξόδων και ζημιών από κινδύνους. Τα κονδύλια των κατηγοριών αυτών απεικονίζονται στους λογαριασμούς **Λ.44.00** (κατηγορία 1) και **Λ.44.09, Λ.44.12** – **Λ.44.99** (κατηγορία 2).

**Γ(Ι)**. **Μακροπρόθεσμες υποχρεώσεις** . Περιλαμβάνονται κατά κατηγορίες (1-8) οι μακροπρόθεσμες υποχρεώσεις της οικονομικής μονάδας, δηλαδή οι υποχρεώσεις εκείνες οι οποίες λήγουν μετά τη λήξη της επόμενης του ισολογισμού χρήσεως. Τα κονδύλια των κατηγοριών αυτών απεικονίζονται στους λογαριασμούς **Λ.45.00, Λ.45.01, Λ.45.02, Λ.45.03, Λ.45.04 και Λ.45.05** (κατηγορία 1), **Λ.45.10, Λ.45.11** και **Λ.45.12** (κατηγορία 2), **Λ.45.13** (κατηγορία 3), **Λ.45.14** και **Λ.45.15** (κατηγορία 4), **Λ.45.16** και **Λ.45.17** (κατηγορία 5), **Λ.45.19, Λ.45.20** και **Λ.45.21** (κατηγορία 7) και στους υπόλοιπους υπολογαριασμούς του **Λ.45** (κατηγορία 8).

Τυχόν μη δουλευμένοι τόκοι γραμματίων πληρωτέων μακροπρόθεσμης λήξεως (**Λ.45.24, Λ.45.25** και **Λ.45.26** ) εμφανίζονται αφαιρετικά από το κονδύλι της κατηγορίας 7.

Στην κατηγορία 6 «*Τράπεζες λογαριασμοί μακροπρόθεσμων χρηματοδοτήσεων με εγγύηση γραμματίων εισπρακτέων*» εμφανίζονται οι υποχρεώσεις της οικονομικής μονάδας προς Τράπεζες, οι οποίες αντιστοιχούν στα προς εγγύηση τους γραμμάτια εισπρακτέα μακροπρόθεσμης λήξεως των λογαριασμών **Λ.18.07** και **Λ.18.08** , σύμφωνα με όσα καθορίζονται στις περιπτ. 12 και 13 της παρ. 2.2.112. του Ε.Γ.Λ.Σ.

**Γ(ΙΙΙ).** **Βραχυπρόθεσμες υποχρεώσεις** . Περιλαμβάνονται κατά κατηγορίες (1-11) οι βραχυπρόθεσμες υποχρεώσεις της οικονομικής μονάδας, δηλαδή οι υποχρεώσεις εκείνες που λήγουν μέσα στην επόμενη του ισολογισμού χρήση. Τα κονδύλια των κατηγοριών αυτών απεικονίζονται στους λογαριασμούς **Λ.50** - πιστωτικά υπόλοιπα- (κατηγορία 1**), Λ.51.00, Λ.51.01, Λ.51.02** (κατηγορία 2), **Λ.52** (κατηγορία 3), **Λ.30** - πιστωτικά υπόλοιπα - (κατηγορία 4), **Λ.54** (κατηγορία 5), **Λ.55** (κατηγορία 6), **Λ.53.17, Λ.53.18** (κατηγορία 7), **Λ.53.10, Λ.53.11** (κατηγορία 8), **Λ.53.12, Λ.53.13** (κατηγορία 9), **Λ.53.01** (κατηγορία 10) και στους υπόλοιπους υπολογαριασμούς του **Λ.53** (κατηγορία 11).

Τυχόν μη δουλευμένοι τόκοι γραμματίων πληρωτέων βραχυπρόθεσμης λήξεως (**Λ.51.03, Λ.51.04, Λ.51.05**) εμφανίζονται αφαιρετικά από το κονδύλι της κατηγορίας 2.  
Σε περίπτωση που ένα μέρος του λογαριασμού **Λ52** διαχωρίζεται και εμφανίζεται στην κατηγορία Γ(Ι)(6) «Τράπεζες λογαριασμοί μακροπρόθεσμων χρηματοδοτήσεων με εγγύηση γραμματίων εισπρακτέων» σύμφωνα με όσα καθορίζονται στην παραπάνω περίπτ. 8, στην κατηγορία Γ(ΙΙ)(3) «Τράπεζες λογαριασμοί βραχυπρόθεσμων υποχρεώσεων» εμφανίζεται, το υπόλοιπο του λογαριασμού **Λ.52** .

**Δ.** **Μεταβατικοί λογαριασμοί παθητικού** . Περιλαμβάνονται κατά κατηγορίες (1-3) οι μεταβατικοί λογαριασμοί παθητικού. Τα κονδύλια των κατηγοριών αυτών απεικονίζονται στους λογαριασμούς **Λ.56.00** (κατηγορία 1), **Λ.56.01** (κατηγορία 2) και στους υπόλοιπους υπολογαριασμούς του **Λ.56** (κατηγορία 3).

**Λογαριασμοί τάξεως πιστωτικοί**. Περιλαμβάνονται κατά κατηγορίες (1-4), οι λογαριασμοί τάξεως του παθητικού (πιστωτικοί). Τα κονδύλια των κατηγοριών αυτών απεικονίζονται στους λογαριασμούς **Λ.05** (κατηγορία 1), **Λ.06** (κατηγορία 2), **Λ.07** (κατηγορία 3) και **Λ.08** (κατηγορία 4) .